**Anexa nr. 1 la Hotărârea Consiliului Local al Municipiului Craiova nr.324/2022**

**CONTRACT DE ASOCIERE**

**Nr. /**

# încheiat între:

**MUNICIPIUL CRAIOVA PRIN CONSILIUL LOCAL CRAIOVA,** cu sediul în judeţul Dolj, Municipiul Craiova, str. Târgului nr. 26, cod fiscal 4417214, tel. 0251/415907, fax. 0251/411561, reprezentat prin D-na **Lia-Olguța VASILESCU**, în calitate de **Primar,**

Și

**Federația Română de Handbal**, cu sediul social în Municipiul București, strada Aviator Popa Marin nr. 2 București, Cod de Înregistrare Fiscală (C.I.F) nr. 4266359, Certificat de Identitate Sportivă nr. B/C/00013/2002, eliberat de Ministerul Tineretului şi Sportului (MTS) la data de 16.01.2002 consemnat în Registrul Special nr. 78, cont bancar RO60RNCB0072049705620001, deschis la Banca Comercială Română, reprezentată de d-l **Constantin DIN** în calitate de **Președinte**.

**Art. 1 Obiectul contractului**:

Asocierea în scopul organizării evenimentului sportiv **„Campionatul Internațional de Handbal Masculin U18 EHF Championship 2022”** în perioada 8-14 august 2022.

**Art. 2 Durata contractului**:

Prezentul contract intră în vigoare la data semnării lui şi este valabil până la data îndeplinirii tuturor obligațiilor de către părți și realizarea obiectivului contractului.

**Art. 3 Temeiul juridic**

Art. 129 alin. 7 lit. f), alin. 9 lit. a), art. 139 din Ordonanța de urgență nr. 57/2019 - privind Codul Administrativ, art. 14 alin. 4 din Legea nr. 273/2006 – privind finanțele publice locale, actualizată, Legea Educației fizice și sportului nr. 69/2000, art.3, art 35, Legea nr. 246/2005 pentru aprobarea Ordonanţei Guvernului nr. 26/2000 cu privire la asociaţii şi fundaţii,

**HCL nr.........../2022**

**Art. 4 Principii de colaborare**

Principiile care stau la baza prezentului contract sunt transparenţa, iniţiativa, implicarea, colaborarea, perseverenţa, echitatea, competenţa, responsabilitatea, non partizanatul şi respectarea legislaţiei în vigoare.

**Art. 5 Obligaţiile părţilor**:

**5.1 FEDERAȚIA ROMÂNĂ DE Handbal se obligă:**

a) Să informeze de îndată Municipiul Craiova, prin Consiliul Local al Municipiului Craiova, despre orice modificare care poate apărea până la debutul competiției

b) Să promoveze, prin mijloace specifice, evenimentul și să menționeze că acesta se desfășoară în parteneriat cu Primăria Municipiului Craiova și Consiliul Local Municipal, folosind titulatura: **“Primăria și Consiliul Local Municipal Craiova – parteneri ai evenimentului”.**

c) să asigure organizarea evenimentului în cele mai bune condiţii, cu respectarea legislaţiei în vigoare și a Regulamentului evenimentului;

d) să supravegheze desfăşurarea evenimentului, să asigure resursele umane, materiale, instalaţiile, echipamentele şi alte asemenea necesare desfăşurării evenimentului;

e) să asigure promovarea acţiunilor (în mass – media, în presa online, pe reţelele de socializare online, la evenimentele în cadrul cărora va participa);

f) să facă referire pe toate materialele informative care promovează evenimentul la faptul că acesta se desfăşoară în parteneriat cu Primăria Municipiului Craiova şi Consiliul Local Municipal, folosind titulatura: **”Primăria şi Consiliul Local Municipal Craiova – parteneri ai evenimentului”;**

g) să nu implice financiar Primăria Municipiul Craiova în ce priveşte costurile evenimentului, altele decât cele prevăzute în prezentul contract și orice cheltuială pretinsă peste suma alocată prin contract, de către Organizator sau orice alt terț în legătură cu prezentul eveniment, va fi suportată în mod exclusiv de către Organizator;

h) să suporte toate riscurile şi să achite reparaţiile necesare în cazul realizării unor pagube materiale bunurilor proprietatea Municipiului Craiova, precum şi terţelor persoane împreună cu bunurile ascestora care au suferit prejudicii create direct sau indirect din activităţile cuprinse în cadrul evenimentului sportiv **„Campionatul Internațional de Handbal Masculin U18 EHF Championship 2022”**

i) să obţină anterior desfășurării evenimentului de la toate instituţiile specializate şi de profil autorizaţii, avize, licenţelor necesare bunei desfăşurări a evenimentului şi să achite contravaloarea acestora (inclusiv autorizațiile de tipul UCMR – ADA etc.), în eventualitatea în care acestea sunt necesare;

j) este unic răspunzător de respectarea prevederilor regulamentelor Federației Române de Handbal cu privire la organizarea competiției de handbal **„Campionatul Internațional de Handbal Masculin U18 EHF Championship 2022”** și a celor referitoare la securitatea sportivilor, spectatorilor, oficialilor, arbitrilor;

k) organizatorul își asumă unica și întreaga responsabilitate asupra evenimentului, în legătură cu acțiunile, taxele, cheltuielile, revendicările și reclamațiile referitoare la răniri mortale sau altele provenite sau rezultate prin înscrierea sau participarea la eveniment.

l) să asigure accesul spectatorilor la eveniment, în condiții de maximă siguranță;

m) să asigure totalitatea măsurilor speciale de siguranță și securitate necesare organizării unui asemenea eveniment pentru siguranța sportivilor, participanților, colaboratorilor, a staffului organizatorilor etc., cât și pentru spectatorii prezenți la toate acțiunile din cadrul evenimentului, în condițiile impuse de lege și regulamentul competiției;

n) să respecte condițiile stabilite de comun acord cu toate instituțiile abilitate în cadrul ședinței tehnice de la sediul Primăriei Municipiului Craiova, adaptat la condițiile de organizare din Municipiul Craiova și rezultat în urma propunerilor celor două părți implicate, respectiv Federația Română de Handbal și Municipiul Craiova;

o) să asigure obţinerea de la toate instituţiile specializate şi de profil a autorizaţiilor şi licenţelor necesare bunei desfăşurări a evenimentului şi să achite contravaloarea acestora;

p) să asigure asistenţă medicală de urgență pe toată durata desfăşurării evenimentului;

r) să asigure asistenţă privind stingerea incendiilor pe tot parcursul desfăşurării evenimentului;

s) să asigure respectarea dispozițiilor legislației în materia achizițiilor publice, în situația în care natura, specificul și conținutul evenimentului respectiv o impune, această obligație revenindu-i în mod exclusiv;

ș) să asigure promovarea evenimentului și a Municipiului Craiova la nivel național și internațional;

t) să prezinte decontul justificativ/deviz privind suma alocată de către Municipiul Craiova prin prezentul contract, urmând ca plata să se realizeze numai după întocmirea procesului-verbal de recepție a evenimentului, în termen de 30 de zile de la prezentarea facturii și a documentelor justificative privind cheltuielile efectuate, la registratura Municipiului Craiova.

ț) va răspunde față de terți pentru toate obligațiile asumate.

u) Se obligă să contribuie cu suma de 720.502 lei la cheltuieli legate de cazarea echipelor, medalii, trofee, costurile de arbitraj precum și cele ocazionate de festivitatea de premiere, echipamente și branding

**5.2 MUNICIPIUL CRAIOVA prin CONSILIUL LOCAL MUNICIPAL se obligă:**

a) să aprobe alocarea sumei de **153.222 lei** pentru decontarea cheltuielilor privind organizarea evenimentului sportiv **„Campionatul Internațional de Handbal Masculin U18 EHF Championship 2022”**,care va avea loc în Municipiul Craiova, în perioada 08 - 14 august 2022, conform Notei de fundamentare a Serviciului Imagine nr. 102908/02.06.2022;

b) să asigure decontarea sumei alocate și solicitate de către Federația Română de Handbal, baza documentelor justificative privind cheltuielile efectuate pentru realizarea evenimentului, a Procesului Verbal de Recepție a serviciilor efectuate, și facturii, în termen de 30 zile de la înregistrarea acesteia la Registratura Primăriei Municipiului Craiova.

Din suma alocată vor fi suportate următoarele cheltuieli, așa cum au fost ele solicitate prin devizul estimativ: servicii hoteliere pentru 25 de oficiali EHF – (arbitri, delegați), servicii hoteliere pentru 15 oficiali FRH, servicii hoteliere pentru conducători auto autoturisme oficiali EHF, servicii hoteliere pentru conducători auto de autocare, transmisii live platforma EHF/Youtube – altele decât TV, fotograf, uniforme pentru staff și voluntari, consumabile papetărie, servicii medicale – ambulanță, transport local echipe/staff, pază – acces interior

c) să susţină evenimentul pe plan local;

d) să sprijine acţiunile întreprinse pentru organizarea şi promovarea evenimentului;

e) să asigure ordinea publică conform Legii nr. 60/1991 cu sprijinul organelor abilitate în perioada menţionată;

f) să permită distribuirea de materiale promoţionale (flyere, afişe) prin care să se facă referire la faptul că evenimentul este susţinut de Municipiul Craiova prin Consiliul Local Municipal şi să susţină mediatizarea evenimentului.

# Art. 6 Forţa majoră

Forţa majoră exonereză de răspundere partea care o invocă şi o dovedeşte, părţile fiind obligate să-şi notifice reciproc evenimentul considerat forţă majoră, în 48 de ore de la data producerii acestuia.

**Art. 7 Litigii**

Orice litigiu decurgând din prezentul contract se va soluţiona pe cale amiabilă şi, dacă acest lucru nu e posibil, litigiul se va supune legislaţiei româneşti în vigoare, instanța competentă fiind instanța pe a cărei rază teritorială se desfășoară evenimentul.

**Art. 8 Încetarea contractului. Cauzele de încetare**

Contractul încetează, în condițiile legii, prin executare, acordul de voință al părților, denunțare unilaterală, expirarea termenului, îndeplinirea sau, după caz, neîndeplinirea condiției, imposibilitate fortuită de executare, precum și din alte cauze prevăzute de lege.

**Art. 9 Dispoziţii finale**

Dispoziţiile prezentului contract se pot modifica prin acte adiţionale, doar cu acordul ambelor părţi.

Comunicările scrise se vor face la adresele sediilor părţilor contractante.

Prezentul contract conţine un număr de 4 (patru) pagini şi s-a încheiat într-un număr de 2 (două) exemplare, câte unul pentru fiecare parte, astăzi ......................, data semnării lui.

**MUNICIPIUL CRAIOVA, Federația Română de Handbal,**

**prin CONSILIUL LOCAL MUNICIPAL**

**PRIMAR, Președinte,**

**Lia-Olguța VASILESCU Constantin DIN**

**Pt. Director Executiv,**

**Direcţia Economico- Financiară,**

**Daniela Militaru**

**Control Financiar-Preventiv,**

**Adriana Rânzescu**

**Șef Serviciul Imagine,**

**Marina ANDRONACHE**

**Avizat pentru legalitate,**

**Dan ZORILĂ**

**PREŞEDINTE DE ŞEDINŢĂ,**

**Lucian Costin DINDIRICĂ**

**Anexa nr. 2 la Hotărârea Consiliului Local al Municipiului Craiova nr.324/2022**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **EHF Men's 18 Championship 2022** | | | | | | | | | | | | | |
| **Craiova, Romania** | | | | | | | | | | | | | |
| **8 to 14 August 2022** | | | | | | | | | | | | | |
|  | | | | | | | | | | | | | |
|  | PLAYING SCHEDULE | | | | | | | | | | | |  |
|  | Group A | | | | | | Group B | | | | | |  |
|  | 1. | Romania (ROU) |  |  |  |  | 1. | Austria (AUT) | | |  |  |  |
|  | 2. | Finland (FIN) | |  |  |  | 2. | Slovakia (SVK) | | | |  |  |
| Arrival Teams **07.08.** | 3. | Great Brittain (GBR) | | | |  | 3. | Ukraine (UKR) | | | |  |  |
| Sunday |  |  |  |  |  |  | 4. | Estonia (EST) | | | |  |  |
|  | Matches | | | | | | | | | | | |  |
|  | match no. |  |  |  |  |  | match no. |  |  |  |  |  |  |
| 1. Playing Day **08.08.** |  |  |  |  |  |  | 1 | **16:30** | AUT | : | UKR |  |  |
| Monday | 9 | **14:30** | ROU | : | FIN |  | 2 | **18:30** | SVK | : | EST |  |  |
|  |  |  |  |  |  |  |  |  |  |  |  |  |  |
| 2. Playing Day **09.08.** | 8 | **18:00** | FIN | : | GBR |  | 3 | **14:00** | EST | : | AUT |  |  |
| Tuesday |  |  |  |  |  |  | 4 | **16:00** | UKR | : | SVK |  |  |
| Restday **10.08.** | REST DAY | | | | | | | | | | | |  |
| Wednesday |  |
| 3. Playing Day **11.08.** | 7 | **18:00** | GBR | : | ROU |  | 5 | **14:00** | UKR | : | EST |  |  |
| Thursday |  |  |  |  |  |  | 6 | **16:00** | AUT | : | SVK |  |  |
| Restday **12.08.** | REST DAY | | | | | | | | | | | |  |
| Friday |  |
|  | Semi-finals, cross & placement matches (Place 1-7) | | | | | | | | | | | |  |
|  |  | | | | | | | | | | | |  |
|  | Place 5-7 |  | **14:00** |  |  |  | 10 |  | EST | : | GBR |  |  |
| 4. Playing Day **13.08** | SF 1 |  | **16:00** |  |  |  | 11 |  | 1. B | : | 2. A |  |  |
| Saturday | SF 2 |  | **18:00** |  |  |  | 12 |  | 1. A | : | 2. B |  |  |
|  | Finals and placement matches | | | | | | | | | | | |  |
|  |  |
|  | Place 1-7 | | | | | | | | | | | |  |
| 5. Playing Day **14.08.** | Place 7 |  | **12:00** |  |  |  |  | Looser 10 | | | | |  |
| Sunday | Place 5/6 |  | **14:00** |  |  |  | 13 |  | UKR | : | W 10 |  |  |
|  | Place 3/4 |  | **16:00** |  |  |  | 14 |  | L11 | : | L12 |  |  |
|  | Final |  | **18:00** |  |  |  | 15 |  | W11 | : | W12 |  |  |
| Departure **15.08** | **\*Placement 5-7 will be decided by Cross Group table ranking** | | | | | | | | | | | |  |
| Monday |  |
|  |  | **PREŞEDINTE DE ŞEDINŢĂ,**  **Lucian Costin DINDIRICĂ** |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |  |